สรุปภาวะตลาดต่างประเทศ ประจำวันที่ 6 ก.พ. 2563
สรุปภาวะตลาดต่างประเทศ ประจำวันที่ 6 ก.พ. 2563
สรุปภาวะตลาดต่างประเทศ ประจำวันที่ 6 ก.พ. 2563
7 ก.พ. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (6 ก.พ.) โดยดัชนีหลักทั้ง 3 ดัชนีปิดทำนิวไฮ ขานรับข่าวจีนประกาศลดภาษีนำเข้าสินค้าจากสหรัฐวงเงิน 7.5 หมื่นล้านดอลลาร์ นอกจากนี้ ตลาดยังได้แรงหนุนจากข้อมูลเศรษฐกิจที่แข็งแกร่งของสหรัฐ ซึ่งรวมถึงจำนวนชาวอเมริกันผู้ขอรับสวัสดิการว่างงานร่วงลงแตะระดับต่ำสุดในรอบ 9 เดือน ขณะที่นักลงทุนจับตาการเปิดเผยตัวเลขจ้างงานนอกภาคเกษตรประจำเดือนม.ค.ของสหรัฐในวันนี้
ดัชนีเฉลี่ยอุตสาหกรรมดาวโจนส์ปิดที่ 29,379.77 จุด เพิ่มขึ้น 88.92 จุด หรือ +0.30% ขณะที่ดัชนี S&amp;P500 ปิดที่ 3,345.78 จุด เพิ่มขึ้น 11.09 จุด หรือ +0.33% ส่วนดัชนี Nasdaq ปิดที่ 9,572.15 จุด เพิ่มขึ้น 63.47 จุด หรือ +0.67%
 
ตลาดหุ้นยุโรปปิดบวกเมื่อคืนนี้ (6 ก.พ.) โดยปรับตัวขึ้นเป็นวันที่ 4 ติดต่อกันและแตะระดับสูงสุดเป็นประวัติการณ์ หลังได้แรงหนุนจากตลาดหุ้นทั่วโลกที่ทะยานขึ้นขานรับข่าวจีนปรับลดภาษีนำเข้าสินค้าจากสหรัฐ และตลาดยังได้แรงหนุนจากการที่บรรดาบริษัทจดทะเบียนของยุโรปเปิดเผยผลประกอบการที่แข็งแกร่ง
ดัชนี Stoxx Europe 600 บวก 0.44% ปิดที่ 425.49 จุด
ดัชนี CAC-40 ตลาดหุ้นฝรั่งเศสปิดที่ 6,038.18 จุด เพิ่มขึ้น 52.78 จุด หรือ +0.88%, ดัชนี DAX ตลาดหุ้นเยอรมันปิดที่ 13,574.82 จุด เพิ่มขึ้น 96.49 จุด หรือ +0.72% และดัชนี FTSE 100 ตลาดหุ้นลอนดอนปิดที่ 7,504.79 จุด เพิ่มขึ้น 22.31 จุด หรือ +0.30%
 
ตลาดหุ้นลอนดอนปิดบวกเมื่อคืนนี้ (6 ก.พ.) โดยปรับตัวขึ้นเป็นวันที่ 4 ติดต่อกัน เนื่องจากนักลงทุนขานรับข่าวจีนจะปรับลดภาษีสินค้านำเข้าจากสหรัฐ แต่หุ้นกลุ่มพลังงานถ่วงตลาดลงตามราคาน้ำมันดิบที่ลดลง
ดัชนี FTSE 100 ตลาดหุ้นลอนดอนปิดที่ 7,504.79 จุด เพิ่มขึ้น 22.31 จุด หรือ +0.30%
 
สัญญาทองคำตลาดนิวยอร์กปิดบวกเมื่อคืนนี้ (6 ก.พ.) โดยได้แรงหนุนจากกระแสคาดการณ์ที่ว่า ธนาคารกลางในหลายประเทศจะปรับลดอัตราดอกเบี้ยหรือใช้นโยบายผ่อนคลายด้านอื่นๆ เพื่อรับมือกับผลกระทบของไวรัสโคโรนาที่กำลังแพร่ระบาดไปทั่วโลก
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 7.2 ดอลลาร์ หรือ 0.46% ปิดที่ 1,570  ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 21.6 เซนต์ หรือ 1.23% ปิดที่ 17.818 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 19.7 ดอลลาร์ หรือ 2% ปิดที่ 967.4 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 89.50 ดอลลาร์ หรือ 3.9% ปิดที่ 2,237.20 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเล็กน้อยเมื่อคืนนี้ (6 ก.พ.) ท่ามกลางการซื้อขายที่ผันผวน ขณะที่นักลงทุนรอดูท่าทีของรัสเซียว่าจะเห็นด้วยหรือไม่ ต่อการที่คณะกรรมการด้านเทคนิคของกลุ่มประเทศผู้ส่งออกน้ำมัน (โอเปก) ได้เสนอให้มีการปรับลดกำลังการผลิตเพิ่มขึ้นอีก 600,000 บาร์เรล/วัน
สัญญาน้ำมันดิบ WTI ส่งมอบเดือนมี.ค. เพิ่มขึ้น 20 เซนต์ หรือ 0.4% ปิดที่ 50.95 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย. ลดลง 35 เซนต์ หรือ 0.6% ปิดที่ 54.93 ดอลลาร์/บาร์เรล
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (6 ก.พ.) ขานรับข้อมูลเศรษฐกิจที่แข็งแกร่งของสหรัฐ ซึ่งรวมถึงจำนวนชาวอเมริกันผู้ขอรับสวัสดิการว่างงานร่วงลงแตะระดับต่ำสุดในรอบ 9 เดือน ขณะที่นักลงทุนจับตาการเปิดเผยตัวเลขจ้างงานนอกภาคเกษตรประจำเดือนม.ค.ของสหรัฐในวันนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 109.97 เยน จากระดับ 109.83 เยน และแข็งค่าเมื่อเทียบกับฟรังก์สวิส ที่ระดับ 0.9753 ฟรังก์ จากระดับ 0.9738 ฟรังก์ แต่หากเทียบกับดอลลาร์แคนาดา ดอลลาร์สหรัฐอ่อนค่าลงมาอยู่ที่ระดับ 1.3290 ดอลลาร์แคนาดา จากระดับ 1.3293 ดอลลาร์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0977 ดอลลาร์ จากระดับ 1.0996 ดอลลาร์ ขณะที่เงินปอนด์อ่อนค่าลงแตะที่ระดับ 1.2922 ดอลลาร์ จากระดับ 1.2990 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6731 ดอลลาร์สหรัฐ จากระดับ 0.6745 ดอลลาร์สหรัฐ